text: 張景，字光啟，別號西墅，河南汝寧府汝陽縣民籍順天府大興縣人。明朝政治人物。生平.治《春秋》，正德八年癸未科會試第二百一名，第三甲第一百五十三名進士。授山東嶧縣知縣，調山西陽曲縣，七年正月擢授山東道試御史，巡視東城，復巡南城，丁父憂歸。十年辛卯免喪，實授山東道御史，奉命巡按陝西延綏，彈劾巡撫張宏偏執失士卒心，恐致他變，張宏被免職。母喪歸，服闋，十三年九月改除浙江道御史，十一月巡按浙江，建天真書院，用以祭祀王守仁。十五年冬任滿還京，復掌浙江道，十六年正月彈劾國子監祭酒許成名、司業童承敘不稱職。三月從駕幸天壽山謁陵，六月奉命巡按徽寧池太四府，因病未行。十八年二月復起，仍掌浙江道，點視十二團營。因與嚴世蕃相左，嘉靖十九年三月以年例出為陝西按察司副使，兵備漢中，不赴任辭官歸，二十年考察落職閑住。嘉靖二十五年卒，享年六十二。家族.曾祖張斌。祖父張喜。父張璽，義官，封文林郎陽曲縣知縣。母杜氏，封孺人。具慶下。弟昺、昱、星。子張孟寅，次子張孟容，字大卿，號壺山，嘉靖癸卯舉人，授平鄉知縣，遷華州知州，官至嶽州府同知。
metadata.dataset: erhwenkuo/wikipedia-zhtw
metadata.title: 張景 (明朝)
metadata.url: https://zh.wikipedia.org/wiki?curid=8024008